Il-Qorti sabet li hemm biżżejjed provi biex ix-xufier tad-double decker jitpoġġa taħt att ta' akkuża b'rabta mal-inċident li seħħ tliet snin ilu li ħalla lil żewġ persuni mejta u bosta midruba. Din it-traġedja ġrat fid-9 t'April tal-2018 meta d-double decker ħabtet mal-friegħi tas-siġar fi Triq Valletta f'Wied iż-Żurrieq. It-turisti Kaenraad Richard De Vrieze, Belġjan ta' 62 sena, u Elisaveta Danielova Avdala, Spanjola ta' 37 sena, mietu fuq il-post. Sitt persuni oħra ndarbu serjament u 44 persuna ħtieġu għajnuna medika. Ix-xufier, Charles D'Amato, li għandu 27 sena u hu minn Ħal Qormi, issa jaħdem bħala xufier tal-minibuses għal rasu. Il-Maġistrat Joe Mifsud sab li l-provi miġjubin kontra d-diretturi tal-kumpanija City Sightseeing Malta Limited ma kinux biżżejjed biex jittieħdu aktar passi kontrihom. Id-diretturi huma Kim Degabriele t'40 sena, Philip Degabriele ta' 32 sena, Noel Degabriele t'24 sena, kollha minn Ħal Luqa, u oħthom Lee Anne Borg ta' 37 sena mill-Mellieħa. L-aħħar seduta Traġedja double decker: Ix-xufier ma kienx xurban – Spettur L-Avukati Franco Debono u Amadeus Cachia qed jidhru għal D'Amato. L-avukati Shazoo Ghaznavi u Alessia Zammit McKeon qed jidhru għad-diretturi tal-kumpanija. Fi Frar It-traġedja tad-double decker: "Demm iqattar, nies feruti u tnejn mejta" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605d8881982a9_rand.td-a-rec-img{text-align:left}.td_uid_3_605d8881982a9_rand.td-a-rec-img img{margin:0 auto 0 0}